**ОЙУУНУСКАЙ ЫҺЫАҔАР**

*Уйбаан Ороһуунускай*

Үөрүү-көтүү аргыстаах   
Үрүҥ: тунах ыҥырар,   
Уруй-айхал алгыстаах   
Улуу уйгу тардыллар.

*Хос ырыата:*

Самаан сайын ыһыаҕар   
Саамал кымыс иһиэҕиҥ-,   
Ойуунускайбыт аатыгар   
Оhуокайдаан тэйиэҕиҥ.

Саха аймах кутуттан   
Сиэрин-туомун түмэммит   
Эллэй Боотур саҕаттан   
Эhиэхэйин тутаммыт.

*Хос ырыата:*

Сүүрүк аттар сырсыһар   
Сындыыс курдук күннэргэ,   
Бөҕөстөрбүт хапсыhар   
Былдьаһыктаах түhүлгэ.

*Хос ырыата:*

Сылбыт кэмэ иэҕиллэр   
Саҥа күүспүт yгyтa -   
Саргы-талаан саҕыллар   
Сыдьаайыгар тыллыыта.

*Хос ырыата :*

//Чолбон.-2003.-№11.-С.6